อินโดรามาเทกโอเวอร์บริษัทเนเธอร์แลนด์
บริษัท อินโดรามา เวนเจอร์ส&nbsp; (IVL) เดินหน้าซื้อกิจการไม่หยุด ล่าสุดได้เข้าไปเทกโอเวอร์บริษัทในเนเธอร์แลนด์ ตามหลังจากการร่วมทุนสัดส่วน 50% ในบริษัทอิตาลี
28 เม.ย. 2553

บริษัท อินโดรามา เวนเจอร์ส  (IVL) เดินหน้าซื้อกิจการไม่หยุด ล่าสุดได้เข้าไปเทกโอเวอร์บริษัทในเนเธอร์แลนด์ ตามหลังจากการร่วมทุนสัดส่วน 50% ในบริษัทอิตาลี
นายซาชิ ปรากาซ ไคตาน   กรรมการ บริษัท อินโดรามา เวนเจอร์ส  เปิดเผยว่า  บริษัทย่อยได้มีการลงนามในสัญญาเพื่อเข้าซื้อกิจการทั้งหมดในกิจการสาธารณูปโภค ที่มีกำลังการผลิต 24 เมกกะวัตต์ ซึ่งตั้งอยู่ใกล้เคียงกับโรงงานของบริษัทในเมืองรอตเเตอร์ดัม ประเทศเนเธอร์แลนด์ ซึ่งคาดว่าการซื้อขายกิจการครั้งนี้จะดำเนินการเสร็จสิ้นในเดือนพ.ค.นี้ ปัจจุบัน โรงงานดังกล่าว สามารถผลิตไอน้ำ กระแสไฟฟ้า ความดันอากาศ ระบบความเย็น ระบบกรองน้ำ เพื่อใช้ในธุรกิจการผลิต PTA และ PET ที่รอตเเตอร์ดัม 
ส่วนความคืบหน้าของ    แผนร่วมทุนในกิจการ PET และ PTA ในอิตาลี ในสัดส่วน 50:50 คาดจะเสร็จสิ้นในปลายเดือนมิ.ย.2553 ทั้งนี้ จะทำให้กำลังการผลิต PET เพิ่ม 2 แสนตัน/ปี และ PTA เพิ่ม 1.9 แสนตัน/ปี  ล่าสุดราคาหุ้น IVL  บวก 10สตางค์ ซื้อขายที่ระดับ 16.20 บาท